Nezmer ad d-nnini d akken Yamina n Sliman d tameṭṭut yelhan. Imi xas akken yeǧǧatt-id wargaz-is mezziyet ur tiwwiḍ ara 20 iseggasen d acu-t tebbed ɣef wexxam-is, teqqim d warraw-is ur teɛawed ara zwaǧ, tesɛa nnif d lḥarma tṛebba-ten-d s tidi n lḥif d laḥlal. Tezga txeddem fell-asen di laxlawi akken ad ɛicen di talwit, tettu ula d imman-is, d tayemmatt yarna d ababat imi texdem axxam tarna beṛṛa, acku argaz-is d win ijaḥen di Fransa.